CELEX: 62014TN0537
Language: hu
Date: 2014-07-11 00:00:00
Title: T-537/14. sz. ügy: 2014. július 11-én benyújtott kereset – Laboratoire Nuxe kontra OHIM – NYX, Los Angeles (NYX)

22.9.2014   
            
            
               HU
            
            
               Az Európai Unió Hivatalos Lapja
            
            
               C 329/22
            
         2014. július 11-én benyújtott kereset – Laboratoire Nuxe kontra OHIM – NYX, Los Angeles (NYX)
   (T-537/14. sz. ügy)
   2014/C 329/30
   A keresetlevél nyelve: francia
   
      Felek
   
   
      Felperes: Laboratoire Nuxe (Párizs, Franciaország) (képviselő: M. Antoine-Lalance ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: NYX, Los Angeles Inc. (Kalifornia, Amerikai Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (OHIM) ötödik fellebbezési tanácsának az R 1575/2013-5. sz. ügyben 2014. április 8-án hozott határozatát;
            
         
               —
            
            
               kötelezze az OHIM-ot a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: NYX, Los Angeles Inc.
   
      Az érintett közösségi védjegy: A 3. osztályba tartozó árukra vonatkozó, „NYX” szóelemet tartalmazó, az Európai Uniót megjelölő nemzetközi ábrás védjegy – az Európai Uniót megjelölő 1 1 0 52  316. számú nemzetközi védjegy.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: A 3. és 44. osztályba tartozó árukra és szolgáltatásokra vonatkozó „NUXE” szóvédjegy.
   
      A felszólalási osztály határozata: A felszólalási osztály a felszólalásnak helyt adott.
   
      A fellebbezési tanács határozata: A fellebbezési tanács a felszólalási osztály határozatát hatályon kívül helyezte, és a felszólalást elutasította.
   
      Jogalapok: A 207/2009 rendelet 8. cikke (1) bekezdése b) pontjának megsértése.